b'\n_START_ARTICLE_\nDegimo reakcija\n_START_PARAGRAPH_\nDegimo reakcija, arba degimo procesas \xe2\x80\x93 egzotermin\xc4\x97 reakcija kurios metu vyksta degiosios med\xc5\xbeiagos oksidacija. Jo i\xc5\xa1oriniai po\xc5\xbeymiai yra \xc5\xa1ilumos ir da\xc5\xbenai \xc5\xa1viesos i\xc5\xa1siskyrimas. Degimo procesai gali b\xc5\xabti dviej\xc5\xb3 r\xc5\xab\xc5\xa1i\xc5\xb3 - ugnis (liepsna) ir rusenimas (beliepsnis degimas). Degimo proces\xc4\x85 paprastai lydi d\xc5\xabmai. Galima pa\xc5\xbeym\xc4\x97ti, kad visos vienini\xc5\xb3 ir sud\xc4\x97tini\xc5\xb3 med\xc5\xbeiag\xc5\xb3 degimo deguonyje arba ore reakcijos yra oksidacijos reakcijos. Degimo procesais \xc5\xbemon\xc4\x97s pla\xc4\x8diai naudojasi nuo seniausi\xc5\xb3 laik\xc5\xb3. Norint tinkamai reguliuoti degim\xc4\x85 ir ekonomi\xc5\xa1kiausiai deginti kur\xc4\x85, reikia \xc5\xbeinoti, kas atsitinka med\xc5\xbeiagoms, kai jos dega. \xc5\xa0iuos procesus pla\xc4\x8diai nagrin\xc4\x97ja chemija.'